CELEX: C2007/056/18
Language: sl
Date: 2007-03-10 00:00:00
Title: Zadeva C-104/06: Sodba Sodišča (osmi senat) z dne 18. januarja 2007 — Komisija Evropskih skupnosti proti Kraljevini Švedski (Neizpolnitev obveznosti države — Davčna zakonodaja — Odlog obdavčitve kapitalskega dobička od odsvojitve stanovanjske nepremičnine — Členi 18 ES, 39 ES in 43 ES — Člena 28 in 31 Sporazuma o Evropskem gospodarskem prostoru)

10.3.2007   
            
            
               SL
            
            
               Uradni list Evropske unije
            
            
               C 56/11
            
         Sodba Sodišča (osmi senat) z dne 18. januarja 2007 — Komisija Evropskih skupnosti proti Kraljevini Švedski
   (Zadeva C-104/06) (1)
   
   (Neizpolnitev obveznosti države - Davčna zakonodaja - Odlog obdavčitve kapitalskega dobička od odsvojitve stanovanjske nepremičnine - Členi 18 ES, 39 ES in 43 ES - Člena 28 in 31 Sporazuma o Evropskem gospodarskem prostoru)
   (2007/C 56/18)
   Jezik postopka: švedščina
   Stranki
   
      Tožeča stranka: Komisija Evropskih skupnosti (zastopnika: L. Ström van Lier in R. Lyal, zastopnika)
   
      Tožena stranka: Kraljevina Švedska (zastopnik: A. Kruse, zastopnik)
   Predmet
   Neizpolnitev obveznosti države — Kršitev členov 18, 39, 43 in 56(1) ES in členov 28, 31 in 40 Sporazuma EGP — Nacionalna zakonodaja, v skladu s katero je odlog obdavčitve kapitalskih dobičkov, ki izhajajo iz prodaje nepremičnine, v kateri biva lastnik, kadar davčni zavezanec pridobi nadomestne stanovanjske prostore, dovoljen samo, če se odsvojena in novo pridobljena nepremičnini nahajata na nacionalnem ozemlju
   Izrek
   
               1)
            
            
               Kraljevina Švedska s tem, da je sprejela in ohranila v veljavi davčne določbe, kot so te iz Poglavja 47 Inkomstskattelagen (1999:1229) (zakon o dohodnini (1999:1229)), ki odlog obdavčitve kapitalskega dobička od odsvojitve zasebne stanovanjske nepremičnine ali stanovanjske pravice na zasebni zadružni zgradbi, pogojuje s tem, da se tudi na novo pridobljena stanovanjska nepremičnina nahaja na švedskem ozemlju, ni izpolnila obveznosti iz členov 18 ES, 39 ES in 43 ES ter členov 28 in 31 Sporazuma o Evropskem gospodarskem prostoru.
            
         
               2)
            
            
               Kraljevini Švedski se naloži plačilo stroškov.
            
         
      (1)  UL C 96, 22.4.2006.